Vesterhus

Vesterhus er et lite tettsted innerst i Kvåsefjorden i Lillesand, ved fylkesvei 401. Stedet har om lag 30-50 fastboende, og bærer navn etter en gård i Høvåg sogn. Høvåg museum ligger på Vesterhus, som var en av de største grendene i tidligere Høvåg kommune. Museet viser her et hus fra 1700-tallet som en illustrasjon av det stedegne kystmiljøet med kombinasjon av fiske og småbruk. Vesterhus er et velegnet badested.  

Lokalhistorikeren Gjerulf Noddeland skrev en gang: «Vesterhus er en gammel gård og er beliggende på vest- og sydvest-siden av Vesterhusfjorden, som er en fortsettelse av Kvåsefjorden gjennom det trange og grunne Kjinnesund. Selve Vesterhusfjorden er et meget rommelig basseng omkranset av høyere og lavere åser på alle sider.»

Bosetninger i Lillesand